Mattis thekson rëndësinë e bashkëpunimit me Indonezinë
Sekretari i Mbrojtjes po zhvillon një turne në Azinë Juglindore ku theksi është tek forcimi i lidhjeve me partnerët si kundërpeshë ndaj ndikimit të Kinës në rajon
Sekretari amerikan i Mbrojtjes Jim Mattis, tha se ofensiva turke kundër grupeve paraushtarake kurde YPG në Siri, që mbështeten nga Shtetet e Bashkuara, mund të dëmtojë luftën kundër ISIS-it. Këto komente ai i bëri për gazetarëve që e shoqërojnë në udhëtimin një javor me ndalesa në Indonezi dhe Vjetnam në kuadër të thellimit të lidhjeve me vendet e Azisë Juglindore si kundërpeshë ndaj ndikimit të Kinës në këtë rajon. Sekretari amerikan i Mbrojtjes Jim Mattis tha në bisedimet me homologun e tij se ushtria amerikane është e gatshme të bashkëpunojë me forcat speciale indoneziane, Kopassus. Ky grup elitë, më parë i akuzuar për tortura dhe abuzime të tjera, është reformuar, tha zoti Mattis dhe mund të jetë i vlefshëm në luftën kundër terrorizmit. Vizita e zotit Mattis në Xhakartë zhvillohet ndërkohë që Indonezia po punon për të modernizuar ushtrinë dhe është e interesuar t’u rezistojë pretendimeve terroriale të Kinës. Zhvillimet në Turqi ishin një prioritet tjetër që veçoi zoti Mattis. Ai u tha gazetarëve që e shoqëronin në udhëtim se ofensiva turke kundër grupeve paraushtarake kurde YPG në Siri, që mbështeten nga Shtetet e Bashkuara, mund të dëmtojë luftën kundër ISIS-it. Një ditë më parë, edhe zëdhënësja e Shtëpisë së Bardhë, Sarah Huckabee Sanders kishte bërë thirrje për maturi: Ofensiva turke në Sirinë veriore i vë Shtetet e Bashkuara në pozitë të vështirë, pasi grupi YPG dhe Turqia kanë qenë të dyja aleate në përpjekjet antiterroriste. thotë Wael Alzayat i Universitetit “Georgetown”. Sekretari i Shtetit Rex Tillerson në takime me diplomatë të lartë në Francë ngriti shqetësimin lidhur me operacionet turke në Sirinë veriore.